als_Latn dik_Latn sag_Latn
Tronditja në gjimnazin e nxënësve dhe mësuesve që humbën jetën
26/03/2015
26/03/2015
14 vajza dhe dy djem po ktheheshin në shtëpi në shoqërinë e dy mësuesve pas një udhëtimi në Spanjë për shkëmbim eksperience. Wessel ishte përpjekur të qetësonte veten me arsyetimin se atë rrugë e përshkonin plot avionë, sidomos në këtë periudhë, kur shkollat gjermane kanë edhe pushimet e pranëverës.
“Fatkeqësisht nuk ishte ashtu siç mendoja. Shkova tek prindërit e tyre. E vetmja gjë që mund të them është se nuk dua ta përjetoj më një eksperiencë të tillë në të gjithë jetën time. Në shkollën tonë është shuar buzëqeshja”, shprehet Wessel.
Ndërkohë, në qytezën e vogël Haltern kanë mbërritur me qindra gazetarë. Banorëve u drejtohen shumë pyetje, por ata kanë vetëm një të tillë: përse?
Gjëja e vetme që dine me siguri të afërmit, kolegët dhe miqtë është se 16 nxënës dhe dy mësues humbën jetën nga rrëzimi i avionit në Alpet franceze.
Ajo që po ndihmon është solidariteti. E-maile të panumërta i janë dërguar Bashkisë së Halternit dhe gjimnazit “Joseph-König”. “Njerëz që asnjëherë nuk kanë qenë në kontakt me shkollën tonë, njerëz nga e gjithë bota shprehin ngushëllimet e tyre”, rrëfen Wessel.
Edhe më shumë e rëndon dhimbjen e familjarëve fakti që adoleshentët për pak do ta kishin humbur avionin. Një vajzë kishte harruar pasaportën dhe i gjithë grupi mund të kishte qëndruar në tokë për të mos e lënë vetëm, nëse familja që e kishte pritur nuk do t’ia çonte me urgjencë në aeroport me shpresën se kështu po e ndihmonte.
Drejtori Wessel shpjegon se ekskursionet me klasën janë pjesë e programit shkollor. Statistikat tregojnë se fluturimi mbetet mënyra më e sigurtë e udhëtimit, shton ai, vetëm se këtë herë statistikat nuk ndihmuan shumë.
/ Top Channel
LAJME TE NGJASHME
VLERËSO KËTË LAJM
KRYESORET
SONDAZH
MË TË LEXUARAT
- Arrestohet Vladimir Gjuta; Në kërkim, si pjesëtar i grupit të tritolit e për kërcënim ndaj Tahirit
- Vuçiç, habi për ndalimin e Haradinajt: Me të njëjtën pasaportë ka udhëtuar në tërë Europën
- ISIS dhe rreziku i Ballkanit, ekspertët: Produkt mediatik
- Studimi i OECD: Shqiptarët “vdesin” për parà
- Arrestohet autori i masakrës në Karolinë. Obama dorëzohet për kontrollin e armëve
- FMN nuk toleron, Lagarde: Asnjë ditë më shumë se 30 qershori për Greqinë
- Recesioni rus, aleati i Putinit propozon zgjedhje të parakohshme presidenciale
- Simuluesi i motit, pajisja që po habit udhëtarët në aeroportin suedez
- ASHE mbyll fushatën në Tiranë, Rama dhe Meta kërkojnë votat për Veliajn
- Muri hungarez trondit Serbinë, Vuçiç: Nuk jemi përgjegjës për situatën e klandestinëve
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn